Diari Oficial de la Generalitat Valenciana


Sumari del DOGV 6756, del 18-04-2012 (2012/2850)

Notificació de la sentència dictada en el juí de divorci número 442/2011.
-------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2850


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el juí de divorci número 442/2011. [2012/2850]  
Divorci número 000442/2011   
Part demandant: M.ª Isabel Astruells Perucha.  
Advocat: Vicente Nicola Simeón.  
Procuradora: Noelia Bañón Mas.   
Part demandada: Eric Charles Alice Vanderpoel (rebel en parador desconegut).   
Ministeri Fiscal   
En el procediment de divorci número 442/2011 instat per la procuradora Noelia Bañón Mas, en nom i representació de María Isabel Astruells Perucha, qui té concedit el benefici de justícia gratuïta, contra Eric Charles Alice Vanderpoel (declarat rebel i en parador desconegut), el jutge del Jutjat de Primera Instància i Instrucció número 4 de Sueca, José Luis Mendoza Gastearena, ha dictat la Sentència de data 7 de març de 2012, que té la dispositiva, literalment, com seguix  
  
«Dispositiva  
Estime la demanda interposada per la procuradora dels tribunals Noelia Bañón, en nom de María Isabel Astruells Perucha, i decrete la dissolució legal per causa de divorci del matrimoni format per María Isabel Astruells Perucha i Eric Charles Alice Vanderpoel, i dispose com a mesures derivades de la dissolució les següents:  
  
1. Es declaren revocats els consentiments i poders que qualsevol dels cònjuges haguera pogut atorgar a favor de l'altre, i cessa la possibilitat de vincular els béns privatius de l'altre cònjuge en l'exercici de la potestat domèstica.  
2. La guarda i custòdia dels fills menors de la parella es conferix a María Isabel Astruells i s'assigna l'exercici de la pàtria potestat exclusivament a esta progenitora, a la qual es conferix junt amb els fills, i per raó de la mateixa custòdia atorgada, l'ús de l'habitatge i parament familiars. Els gastos corrents de subministraments (aigua, llum, etc.), així com de comunitat i impost de béns immobles, seran pagats per qui ocupa la vivenda, llevat dels gastos de contribució que seran sufragats a mitges entre ambdós titulars.  
3. S'establix la suspensió de qualsevol règim de comunicació, visites i tinença entre el senyor Alice Vanderpoel i els seus fills menors.  
4. En concepte de pensió alimentària per a cada una de les filles del matrimoni, Eric Charles Alice Vanderpoel ha de pagar la quantitat mensual de cent vint euros (120 €), per mesos anticipats i dins dels primers cinc dies de cada mes, a partir de la data d'esta resolució, que ha d'ingressar en el compte corrent que assenyale la mare. Esta quantitat s'actualitzarà amb efectes d'1 de gener de cada any, conforme a la variació experimentada per l'índex de preus de consum, establit per l'Institut Nacional d'Estadística o organisme que el substituïsca.  
  
5. Els gastos extraordinaris relatius al menor seran sufragats a mitges entre ambdós esposos i s'estendran als gastos escolars d'uniformes, classes complementàries, campaments, matrícules, uniformes, entre altres, i sanitaris de factures mèdiques, quirúrgiques i de farmàcia, ortodòncia, ortopèdia i oftalmologia.  
Es requerix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a estos que supose un menyspreu o demèrit de l'altre progenitor. L'incompliment de les obligacions personals imposades en la sentència i concretament el règim de comunicació i estades (antic règim de visites) fixat als menors i el pagament d'aliments podran comportar la multa coercitiva de l'article 776 de la Llei d'Enjudiciament Civil, sense perjuí de les altres mesures d'orde penal que siga procedent adoptar.   
No pertoca fer un pronunciament especial sobre les costes causades, i cada part ha de pagar les costes causades a instàncies seues i les comunes a mitges.   
Una vegada siga ferma esta resolució, comuniqueu-la al registre civil on conste inscrit el matrimoni perquè l'anoten al marge de manera oportuna.   
Notifiqueu esta sentència a les parts i feu-los saber que s'hi pot interposar un recurs d'apel·lació en el termini dels 20 dies següents a la notificació, davant d'este Jutjat i per a l'Audiència Provincial de València. I atés que el demandat Eric Charles Alice Vanderpoel està en rebel·lia processal durant tot el procés i que la demandant té concedit el benefici de justícia gratuïta, en virtut del que establix l'article 497.2 de la Llei d'Enjudiciament Civil, en relació amb l'article 6.4 de la Llei 1/1996, de 10 de gener, d'Assistència Jurídica Gratuïta, expediu un ofici al Diari Oficial de la Comunitat Valenciana, perquè publique la sentència de manera gratuïta. Este edicte es publicarà, a més, en el tauler d'anuncis d'este Jutjat.   
  
Esta és la meua sentència, de què cal deixar una testimoniança en les actuacions, que, jutjant definitivament en primera instància, pronuncie, mane i firme».   
Segons el que s'ha disposat en la mateixa sentència, atés que es desconeix el domicili o la residència actuals del demandat Eric Charles Alice Vanderpoel, que ha sigut declarat en rebel·lia, a l'empara del que establix l'article 497.2 de la Llei d'Enjudiciament Civil, expedisc este edicte a fi d'efectuar la notificació de sentència de forma legal al demandat esmentat mitjançant la publicació en el Diari Oficial de la Comunitat Valenciana.  
  
Sueca, 8 de març de 2012.- El secretari judicial: Antonio Márquez Soler.